Komenco de la ringobulvardo ĉe la interna Johannes-pordego.
Vido de la kruciĝo Trommsdorff-strato norden al la Krämper-pordego.
La kvartalo dum la 1960-aj jaroj.
La **Juri-Gagarin-ringobulvardo** (germane: *Juri-Gagarin-Ring*) estas ringa pretervojo 2300 metrojn longa, ĉirkaŭanta sude kaj oriente la urbokernon de Erfurto. Ĝi ekzistas ekde 1898, post kiam sub la urbestro Richard Breslau estis farintaj jam la unuaj planadoj. En 1964 ĝi ekportis la nomon de la rusa kosmonaŭto Juri Gagarin.

Nomoj antaŭe
------------

Post la farado, la ringobulvardo ricevis en 1903 diversajn nomojn por pluraj sekcioj en ĝi. La norda parto ĝis Hospital-placo nomiĝis *Johannesring*, la orienta parto inter Hospital-placo kaj Trommsdorff-strato *Krämpferring*, la sudorienta parto inter Trommsdorf-strato kaj Bahnhof-strato kaj Löber-strato *Löberring* kaj la sudokcidenta parto de Löber-strato ĝis Karl-Marx-placo *Kartäuserring*. Tiel restis la situacio ĝis la jaro 1951-a. Tiam oni eknomis la tuton *Mao-Tsetung-ringobulvardo* laŭ la ĉina diktatorego Mao Zedong. Pro politikaj kialoj oni renomis ĝin laŭ Jurij Gagarin, kiu estis vizitinta Erfurton en 1963.

Situo
-----

La situo de la hodiaŭa pretervojo ringa skizas la kondukon de la plej malnova, la interna Ĉirkaŭfortikaĵo. Paralele al tiu muro fluis ĝis 1898 la rivero Wilde Gera. Por protekti la urbon kontraŭ estontaj superakvegoj oni sukcese konstruis la Fluegfoson. Ĝi estas ankoraŭ 200 metrojn pli ekstere kaj kontraŭinunde multe pli bone funkciis ol la fluejo de Wilde Gera. Tiun oni sekve surŝutis por konstrui la ringostraton.

Por la interna urba trafiko la ringobulvardo, interrompita de dek kruciĝoj kun semaforoj, estas ĝis nun de nesuperebla graveco. Kontraŭe la trafiko interloka povus ankaŭ preni la ringobulvardojn *Erfurter Stadtring* kaj *Erfurter Ring*.

Historio
--------

Konstruante la bulvardon, oni malkonstruis kelkajn malnovajn domojn kaŭ anstataŭigis ilin per novaj konstruaĵoj en la historiisma stilo. Poste sekvis kelkaj Bauhaus-domoj respektive kontruaĵoj verismostilaj. Tiaj malnovaj partoj hodiaŭ plej bone videblas inter la Meyfart-strato kaj Bahnhof-strato.

La plej drastaj ŝanĝoj konstruaj faritis dum la 1960-aj jaroj dum plilarĝigo laŭ sovetia modelo. Por tio oni malkonstruis kompletajn zonojn (ekz. la Krämpfer-kvartalon). Tiuloke faritis parkejoj, stratoj kaj loĝdomblokoj, ekzemple: la hotelo *Ringhotel*, la *Interhotel Kosmos* (hodiaŭ: *Radisson Blu*), la turdomego de sur Hospital-placo ka la multetaĝaj domoj de ĉe Krämpfer-pordego (nr. 126 A,B,C). Aldone starigitis aliaj tri 100 metrojn longaj, 11-etaĝaj loĝdomblokoj ĉe Krämpfer-pordego. Ĉe Löber-pordego faritis krome unu 250 metrojn longa kaj du 200 metrojn longa 11-etaĝaj blokoj.

Ĉe la ringobulvardo estas krome jenaj historiaj domoj:

* Nova Sinagogo
* Kartuzio de Erfurto
* Muzeo pri turingia folkloro

Jam en la 1980-aj jaroj faritis novaj planoj longigi la ringobulvardon. Tio signifus malkonstruon de la historia Andreo-urbokvartalo. En 1986 formiĝis kontraŭ tio civitana iniciativo. Kune kun monumentprotekdtademuloj ĝi organizis en majo de 1987 ekspozicion en la Mikaelo-kirko. Sekvis protestoj tuj post la Turniĝo - kaj la planoj estis forigataj. Nuntempe la tuta Andreo-kvartalo estas ege ŝatata loĝadzono kun belege restaŭritaj domoj kaj dometoj.

Konstruaĵoj ĉe la ringobulvardo
-------------------------------

### De antaŭ la Unua mondmilito

* Katholisch-Apostolische Kirche an der JohannesmauerKatholisch-Apostolische Kirche an der Johannesmauer
* Preĝejo de la kanonikoj aŭgustenanaj (1130)Preĝejo de la kanonikoj aŭgustenanaj (1130)
* Preĝejo Sankta Kruco (1735)Preĝejo Sankta Kruco (1735)
* Granda hospitalo de Erfurto (1547)Granda hospitalo de Erfurto (1547)
* Presseklub ĉe Karl-Marx-PlacoPresseklub ĉe Karl-Marx-Placo
* Ejo de la presejo FortschrittEjo de la presejo *Fortschritt*

### De dum la Vajmara Respubliko

* Iama Imperiestra BankoIama Imperiestra Banko
* Komercaj domoj inter Meyfarth- kaj Trommsdorff-stratojKomercaj domoj inter Meyfarth- kaj Trommsdorff-stratoj
* Iama poŝtbanko (1924)Iama poŝtbanko (1924)

### GDR-tempo

* Nova Sinagogo (1952)Nova Sinagogo (1952)
* Domo de la Socialaj Servoj (1955), angulo kun Francke-stratoDomo de la Socialaj Servoj (1955), angulo kun Francke-strato
* Turdomego HospitalplatzTurdomego Hospitalplatz
* Turdomegoj nr. 126 A, B kaj C ĉe Krämpfer-pordegoTurdomegoj nr. 126 A, B kaj C ĉe Krämpfer-pordego
* Loĝdombloko, angulo kun Krämpfer-stratoLoĝdombloko, angulo kun Krämpfer-strato
* Loĝejkomplekso C ĉe Löber-pordego (1984)Loĝejkomplekso C ĉe Löber-pordego (1984)
* Hotel RadissonHotel Radisson
* Iama turdomego de Thüringer AllgemeineIama turdomego de Thüringer Allgemeine
* 1972: Panoramo el la turdomegoj nr. 126 A,B,C norden laŭ la ringa pretervojo1972: Panoramo el la turdomegoj nr. 126 A,B,C norden laŭ la ringa pretervojo
* Krämper-pordego en 1972Krämper-pordego en 1972

### De post 1990

* Thüringenhaus ĉe la angulo kun Johannes-strato*Thüringenhaus* ĉe la angulo kun Johannes-strato
* Forum I ĉe Thomaseck*Forum I* ĉe Thomaseck

Vidu ankaŭ
----------

* Juri-Gagarin-monumento

Eksteraj ligiloj
----------------

* Kategorio Juri-Gagarin-ringobulvardo (Erfurto) en la Vikimedia Komunejo (Multrimedaj datumoj)

* Informoj ĉe *erfurt-web* (germane)